Өзбекстанда кәсіпкерлерді қолма-қол ақшаны банкке тапсыруға мәжбірлеуде
"Өзбекстанда кәсіпкерлерді қолма-қол ақшаны банкке тапсыруға мәжбірлеуде" | "https://abai.kz/post/45859"
TITLE: Өзбекстанда кәсіпкерлерді қолма-қол ақшаны банкке тапсыруға мәжбірлеуде
URL: https://abai.kz/post/45859
META: "Өзбекстанда кәсіпкерлерді қолма-қол ақшаны банкке тапсыруға мәжбірлеуде" | "https://abai.kz/post/45859"
DATE: 09.08.2016
AUTHOR(s): Абай-Ақпарат
TOTAL WORDS: 120
TEXT: Өзбекстан Ұлттық қауіпсіздік қызметі (ҰҚҚ) Шерабад ауданы бөлімінің басшысы жергілікті кәсіпкерлерге қолма-қол ақшаны банкке тапсыру жоспарын орындауға бұйырды. Жергілікті кәсіпкерлердің бірінің айтуынша, жиналысты шілденің аяғында ҰҚҚ басшысы Бахром ака өткізген. "Ол кәсіпкерлерді қолма-қол ақшаны аз өткіздіңдер деп сөкті, намысына тиетін сөздер айтты. Мысалы, ол "Висол" мейрамханасының қожайыны Зафар аканы тұрғызып қойып, оған қоқан-лоқы көрсетті. Зәресі ұшқан кәсіпкер қазір таныстарынан қолма-қол ақша жинап жүр", - деді ол. Басқа да кәсіпкерлердің айтуынша, оларға ай сайын банкке 6 миллион сом (930 доллар) өткізу тапсырылған. "Біз күніне 100-150 мың сом (15-23 доллар) әзер табамыз. Мұғалімдер мен зейнеткерлерде пластик карточка бар. Талап етілген ақша бізде жоқ", - деді кәсіпкер. Халық банктің Шерабад аудандық бөлімшесінің қызметкері жергілікті арнайы қызметке қолма-қол ақша жинауды бақылау тапсырылғанын растады. Абай-ақпарат
